《用前韵答翁子静》
宋代·朱松

客心既岑寂，节物亦倥偬。幽篱菊初暗，深壑梅已动。

古人傲尺璧，顾谓寸阴重。欲从夫子游，掣肘愧不勇。

松高节磊砢，鹤老格清耸。当知山泽臞，谁羡将相种。

一官戏人间，丛书以自拥。微言闻绪馀，三叹手辄拱。

青天本寥廓，不受云雾滃。愿言瞻清明，茗碗不辞捧。

作者简介：朱松（1097一1143）字乔年，号韦斋，朱熹之父，祖籍徐州府萧县人，宋绍圣四年生于徽州婺源(江西婺源)，宋绍兴十三年卒于建州城南环溪，葬于崇安五夫里，享年四十六。宋重和元年戊戌登进士，宋宣和年间为福建政和县尉，侨寓建阳（今属福建）崇安，后徙考亭。历任著作郎、吏部郎等职，世称吏部郎府君，赠通议大夫，封粤国公，谥献靖祀入圣庙。后因极力反对权相秦桧议和，贬任江西饶州知州（治今鄱阳），未至任病逝。